Source: https://www.riigiteataja.ee/akt/12840204?tegevus=telli-teavitus
Timestamp: 2020-01-19 20:19:22+00:00
Document Index: 4633584

Matched Legal Cases: ['§ 2', '§ 4', '§ 5', '§ 1582', '§ 2', '§ 1581', '§ 154', '§ 4', '§ 5']

Tehnorajatise talumise eest tasu saamiseks taotluse esitamise kord ja taotluse vorm – Riigi Teataja
Tehnorajatise talumise eest tasu saamiseks taotluse esitamise kord ja taotluse vorm - sisukord
§ 2 Tasu taotleja
§ 4 Tasu taotlemine
§ 5 Taotluse adressaat
RTL 2007, 48, 862
Vastu võetud 06.06.2007 nr 41
Määrus kehtestatakse «Asjaõigusseaduse» § 1582 lõike 2 alusel.
Määrusega kehtestatakse tehnorajatise talumise eest tasu (edaspidi tasu) saamiseks taotluse esitamise kord ja taotluse vorm.
§ 2. Tasu taotleja
Tasu võib taotleda kinnisasja omanik (edaspidi taotleja), kellel on «Asjaõigusseaduse» § 1581 tulenev tehnovõrgu või -rajatise talumiskohustus ja tasu makstakse «Asjaõigusseaduse rakendamise seaduse» § 154 alusel. Juhul kui kinnisasi on koormatud hoonestusõigusega või kasutusvaldusega või muu piiratud asjaõigusega, on tasu taotlejaks kinnisasja omanik.
(1) Taotleja esitab isiklikult või volitatud esindaja kaudu määruse lisas toodud taotlusvormil taotluse tasu saamiseks tehnovõrgu või -rajatise talumise eest.
(2) Korteriomanditeks jagatud kinnisasja puhul esitab tasu saamise taotluse korteriühistu juhatus või korteriomandite valitseja. Korteriühistu juhatus või korteriomandite valitseja tõendab oma volitusi korteriühistu või korteriomanike üldkoosoleku otsusega korteriühistu juhatuse valimise või korteriomandite valitseja nimetamise kohta.
(3) Ühisvara puhul esitab taotluse kinnistusraamatusse kantud isik.
(4) Kaasomandis oleva kinnisasja puhul võivad taotluse esitada kaasomanikud ühiselt või üks kaasomanikest esindajana volituse alusel. Esindaja tõendab oma volitusi kaasomanike otsusega esindaja määramise kohta. Kui kaasomanikud ei esita taotlust ühiselt, esitab kaasomanik taotluse vastavalt talle kuuluva mõttelise osa suurusele.
§ 4. Tasu taotlemine
(1) Taotlus esitatakse kirjalikus, kirjalikku taasesitamist võimaldavas või elektroonilises vormis iga kinnistu kohta eraldi.
(2) Taotleja märgib taotluses kinnistu omaniku andmed, kinnistu omaniku esindaja puhul esindaja andmed, kinnistu andmed ning taotleja pangakonto numbri. Korteriomanditeks jagatud kinnisasja puhul või kaasomandis oleva kinnisasja puhul märgitakse taotluses korteriühistu või korteriomandite valitseja pangakonto number. Kaasomanike ühise taotluse puhul märgitakse taotluses kaasomanike esindaja pangakonto number.
(3) Kohalikule omavalitsusele kuuluva kinnistusraamatusse kandmata maa korral märgib taotleja lisaks lõikes 2 toodud andmetele ka andmed maa munitsipaliseerimise otsuse kohta.
§ 5. Taotluse adressaat
(1) Taotlus esitatakse tehnovõrgu- või rajatise omanikule.
(2) Kui tasu taotleb kinnisasja omanik, kellel ei ole seadusest tulenevat talumiskohustust või taotlus esitatakse tehnovõrgu või -rajatise omanikule, kelle tehnovõrk või -rajatis ei läbi konkreetset kinnisasja, teavitab taotluse saaja taotluse esitajat kirjalikult nimetatud asjaoludest.
Majandus- ja kommunikatsiooniministri 6. juuni 2007. a määruse nr 41 «Tehnorajatise talumise eest tasu saamiseks taotluse esitamise kord ja taotluse vorm»
TEHNOVÕRGU JA -RAJATISE TALUMISE TASU TAOTLUS
KINNISTU OMANIKU ANDMED:
Ees- ja perekonnanimi /
või juriidilise isiku nimi
Isikukood / või registrikood
Isikukood / või registrikood residendiriigis
(täidab mitteresident)
Tagasiside e-post
Residendiriigi nimetus (täidab mitteresident)
Aadress residendiriigis (täidab mitteresident)
OMANIKU ESINDAJA ANDMED (TÄIDETAKSE JUHUL, KUI ON ESINDAJA):
Kinnistu aadress (maakond, vald, küla)
Kaasomandi korral kaasomandi osa suurus
Kinnistu omandamise aeg
Maakasutuslepingu nr
Maa munitsipaliseerimise otsuse kuupäev ja nr
Lisainfo tehnovõrgu või -rajatise kohta
SOOVIN SAADA TASU TEHNOVÕRGU JA -RAJATISE TALUMISE EEST
ÜLEKANDMISEGA PANGAKONTOLE
Pangakonto omanik
Panga aadress (täidetakse välispanga puhul)
BIC kood – Bank Identification Code (täidetakse välispanga puhul)
Käesolevaga annan nõusoleku taotluse edastamiseks ning taotluses sisalduvate
isikuandmete selliseks töötlemiseks, millised on vajalikud käesoleva taotluse menetlemiseks.
Taotlusele on lisatud: volikiri
muu ....................................................
Käesoleva taotlus on tasu arvestamise ja maksmise aluseks kuni uue taotluse esitamiseni
asjaolude muutumisel.
TAOTLUSE VASTUVÕTJA: